钦定古今图书集成/明伦汇编/官常典/第571卷 > 完颜闾山
## 钦定古今图书集成/明伦汇编/官常典/第571卷 > 完颜闾山

按《金史》本传：“闾山，盖州猛安人。明昌二年进士。累调
观察判官，补尚书省令史、知管差除授都转运都勾
判官，改河东南路转运都勾判官、南京警巡使。丁母
忧，起复南京按察判官，累迁沁南军节度使，入为工
部尚书。贞祐三年，知京兆府事，充行省参议官。四年，
知凤翔府事。兴定元年冬，诏陕西行省伐宋，闾山权”
元帅右都监，参议诸军事。宋兵千馀人伏吴寨谷，闾
山率骑兵掩击，败之，追袭十五里，杀三百馀，获牛羊
以千计。改知平凉府，败宋人于步落埚，迁官一阶。三
年，召为吏部尚书。廷议选户部官，往往举聚敛苛刻
以应诏，闾山曰：“民劳至矣，复用此辈，将何以堪。”识者
称之。三年，朝廷以晋安行元帅府，陀满胡上门暴刻，
以闾山代之。是岁十月卒。